Morsian (Runeberg)
Joska nähdä, joska nähdä saisin
 Niemen koivuja sun kiertävän,
 Seilin siintäisin ja erottaisin
 Sitte viirin punaväikkyvän!

 Ja sa toisit viestin sisareltas,
 Kirjoitetun tänne lähteissäs,
 Toisit myönnytyksen taattoseltas,
 Äidin-suudelmaisen äidiltäs!

 Miksi onneamme viivytellä?
 Vuodet kultaa voivat kartuttaa.
 Lempi on kuin kukka; keväimellä,
 Keväimellä vain se kukoistaa.

 Joutukaamme laakson loistaessa!
 Linnun onni kasvaa meillekin.
 Vaikka kuivuneessa honkasessa
 Autuasna kanssas asuisin.